alexandrainst/scandi-wiki huggingface dataset:
Ian Smeulers

Ian Smeulers (født 12. januar 2000) er en nederlandsk fotballspiller som spiller for .

Referanser

Eksterne lenker 
 

Nederlandske fotballspillere
Fotballspillere for Feyenoord Rotterdam
Fotballspillere for FC Dordrecht
Fotballspillere for Willem II Tilburg
Fotballspillere for Sandefjord Fotball
Utenlandske fotballspillere i Norge
Kristýna Pátková

Kristýna «Tynka» Pátková (født 17. juni 1998) er en tsjekkisk ishockeyspiller som spiller for universitetsklubben Vermont Catamounts i National Collegiate Athletic Association (NCAA).

Hun representerte Tsjekkia under Vinter-OL 2022 i Beijing, hvor hun spilte for det tsjekkiske landslaget.

Referanser

Eksterne lenker 
 

Tsjekkiske ishockeyspillere
Deltakere for Tsjekkia under Vinter-OL 2022
Ishockeyspillere under Vinter-OL 2022
Hanne Eilertsen

Hanne Eilertsen (født 23. mars 1999) er en norsk snøbrettkjører. Hun kom inn på det norske landslaget i snøbrett i 2020.

I vinter-OL 2022 deltar hun i slopestyle og big air. I slopestyle ble hun nummer 16 i kvalifiseringen.

Referanser

Eksterne lenker 
  Hanne Eilertsen – Brettforbundet
 

Norske snøbrettkjørere
Norgesmestere
Deltakere for Norge under Vinter-OL 2022
Snøbrettkjørere under Vinter-OL 2022
Personer fra Bærum kommune
Deltakere under Vinter-OL for ungdom 2016
Katherine Sauerbrey

Katherine Sauerbrey (født 5. mai 1997 i Suhl) er en tysk langrennsløper.

Hun representerte Tyskland i 15 kilometer skiathlon under vinter-OL 2022 i Beijing der hun kom på 13. plass. Hun gikk første etappe på Tysklands lag som tok sølv på 4 × 5 km stafett. Victoria Carl, Katharina Hennig og Sofie Krehl gikk de øvrige etappene.

Referanser

Eksterne lenker 
 

Personer fra Suhl
Tyske langrennsløpere
Olympiske sølvmedaljevinnere
Olympiske sølvmedaljevinnere for Tyskland
Deltakere for Tyskland under Vinter-OL 2022
Langrennsløpere under Vinter-OL 2022
Medaljevinnere under Vinter-OL 2022
Olympiske medaljevinnere i langrenn
Tortona

Tortona er en by og kommune i Alessandria i regionen Piemonte i Italia. Kommunen hadde rundt  innbyggere i 2021 og et areal på 99,3 km². Byen ligger på østbredden av elven Scrivia, 122 meter over havet. Tortona ligger rundt 20 kilometer øst for provinshovedstaden Alessandria.

Tortona by ble grunnlagt rundt år 120 e.Kr, men det var bosetning i området også før dette. I dag er byen kjent som en industri- og handelsby.

Referanser 

Byer i Italia
Byer i Piemonte
Sandra Eie

Sandra Eie (født 14. november 1995) er en norsk freestylekjører.

Hun representert Norge under Vinter-OL 2022 i Beijing, hvor hun deltar i big air. Hun ble her utslått i kvalifiseringen.

Referanser

Eksterne lenker 
 

norske freestylekjørere
Deltakere for Norge under Vinter-OL 2022
Freestylekjørere under Vinter-OL 2022
Song Qiwu

Song Qiwu (født 20. august 2001) er en kinesisk skihopper, som representerer Kina under Vinter-OL 2022.

Idrettskarriere 
Song begynte med skihopping 17 år gammel. Han debuterte i FIS-cupen i skihopping 3. juli 2021, med en 21.-plass. Han deltok i Kontinentalcupen i skihopping 2021 (sommerhopping), og kom der på 101.-plass med 30 poeng.

Han deltar i skihopping under Vinter-OL 2022, og i normalbakkerennet hoppet han 61,5 meter og kom på 53.-plass i kvalifiseringen, og gikk ikke videre til finalerunden.

Referanser

Eksterne lenker 
 

Kinesiske skihoppere
Skihoppere under Vinter-OL 2022
Deltakere for Kina under Vinter-OL 2022
Anežka Indráčková

Anežka Indráčková (født 30. juli 2006 i Jablonec nad Nisou) er en tsjekkisk skihopper, som representerer klubben JKL Desna Dukla LBC. Hun deltar i skihopping under Vinter-OL 2022.

Idrettskarriere 
Indráčková kom på 38.-plass i kontinentalcupen Alpen cup i skihopping 2020/21, med 29 poeng.

Under Vinter-OL 2022 kom hun på 30.-plass i normalbakkerennet.

Referanser

Eksterne lenker 
 
  Profil hos Vinter-OL 2022 

Tsjekkiske skihoppere
Skihoppere under Vinter-OL 2022
Deltakere for Tsjekkia under Vinter-OL 2022
Bohdan Bejze

Bohdan Bejze (født 28. februar 1929 i Pabianice; død 19. mars 2005 i Łódź) var en polsk katolsk prelat, professor for filosofi og hjelpebiskop i erkebispedømmet Łódź.

Liv og virke 
Bejze ble den 14. juni 1953 presteviet av biskop Michał Klepacz for bispedømmet Łódź.

I 1963 ble han utnevnt til hjelpebiskop av Łódź og titulærbiskop av Idassa. Bispevielsen fant sted den 1. september 1963 av erkebiskopen av Gniezno, kardinal Stefan Wyszyński; medkonsekrerernde var Michał Klepacz, biskop av Łódź, og Jan-Wawrzyniec Kulik, hjelpebiskop i Łódź.

Han deltok på tredje og fjerde sesjon av Andre Vatikankonsil.

Bejze døde den 19. mars 2005 i en alder av 76 år.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Biskop Claudio Rangoni (1559-1621) *1593
Erkebiskop Wawrzyniec Gembicki (1559-1624) *1601
Erkebiskop Jan Wężyk (1575-1638) *1620
Biskop Piotr Gembicki (1585-1657) *1637
Biskop Jan Gembicki (1602-1675) *1653
Biskop Bonawentura Dobrogost Madaliński (1623-1691) *1672
Biskop Jan Małachowski (1623-1699) *1677
Erkebiskop Stanisław Szembek (1651-1721) *1690
Biskop Felicjan Konstanty Szaniawski (1668-1732) *1707
Biskop Andrzej Stanisław Załuski (1695-1758) *1724
Erkebiskop Adam Ignacy Komorowski (1699-1759) *1749
Erkebiskop Władysław Aleksander Łubieński (1703-1767) *1758
Biskop Andrzej Mikołaj Stanisław Kostka Młodziejewski (1717-1780) *1767
Biskop Kasper Kazimierz Kolumna Cieciszowski (1745-1831) *1775
Biskop Franciszek Borgiasz Mackiewicz (1756-1842) *1817
Biskop Michał Piwnicki (1771-1855) *1827
Erkebiskop Ignacy Ludwik Pawłowski (1776-1842) *1829
Erkebiskop Kazimierz Roch Dmochowski (1780-1851) *1841
Erkebiskop Wacław Żyliński (1803-1863) *1848
Biskop Aleksander Kazimierz Bereśniewicz (1823-1907) *1859
Biskop Szymon Marcin Kozłowski (1829-1899) *1883
Biskop Mieczyslaw Leonard Pallulon (1834-1908) *1883
Erkebiskop Bolesław Hieronim Kłopotowski (1848-1903) *1897
Biskop Jerzy Józef Elizeusz Szembek (1851-1905) *1901
Biskop Stanisław Kazimierz Zdzitowiecki (1854-1927) *1902
Kardinal Aleksander Kakowski (1862-1938) *1913
Kardinal August Hlond (1881-1948) *1926
Kardinal Stefan Wyszyński (1901-1981) *1946 
Biskop Bohdan Bejze (1929-2005) *1963

Referanser

Polske katolske biskoper
Personer fra Pabianice fylke
Deltakere på Andre Vatikankonsil
Linjen Rebiba
Dalsfos Øst kraftverk

Dalsfos Øst kraftverk er et vannkraftverk i Kragerø kommune i Vestfold og Telemark.

Det er et elvekraftverk som utnytter et fall på 20 meter i Lundereidelva.

Installert effekt er 7,6 MW fra en Andritz rørturbin (Compact Axial Turbine). Årsproduksjon er 38,5 GWh.

Dalsfos Øst erstatter det gamle Dalsfoss kraftverk fra 1907.

Referanser

Kilder
 
 NVE vannkraftdatabase
 Skagerak Kraft

Småkraftverk i Vestfold og Telemark
Kraftverk i Kragerø
Kraftverk etablert i 2021
Skagerak kraft
Kragerøvassdraget
Subwoolfer

Subwoolfer er en norsk popduo, trolig etablert i 2021. Identiteten til de to mannlige medlemmene er ukjent, men de omtaler seg som «Keith» og «Jim». Duoen har platekontrakt med Universal Music Group og vant finalen i Melodi Grand Prix 2022, med sin selvskrevne låt «Give That Wolf a Banana» og var Norges bidrag til Eurovision Song Contest 2022 i Torino i Italia.

Bakgrunn 
Duoen dukket første gang opp i norsk offentlighet 10. januar 2022, da NRK kunngjorde at Subwoolfer var en av finalistene i Melodi Grand Prix 2022. De to opptrådte offentlig iført gule, stiliserte ulvemasker, gule hansker og dress. Duoen ble konsekvent presentert som «Keith» og «Jim», og på pressekonferanser og lignende hadde de med seg en talsmann som oppga at han var deres «tolk». Bandnavnet er en krysning av ordene «subwoofer» og «wolf» – det engelske ordet for ulv, som også var duoens tema.

I anledning Melodi Grand Prix spilte Subwoolfer på sin anonymitet og unnvek å svare på spørsmål fra pressen om hvem de var. I stedet kom de med en oppdiktet historie om at Subwoolfer ble grunnlagt for 4,5 milliarder år siden, var bosatt på månen og hadde «erobret hver eneste planet musikalsk». Mystikken rundt duoen førte til spekulasjoner om hvem som skjulte seg bak maskene. Gaute Ormåsen og Ben Adams samt Ylvis-brødrene var blant navnene som ble trukket frem.

Den 11. februar 2022 ga Subwoolfer ut en egen valentines-versjon av sangen, kalt «Give That Wolf a Romantic Banana».

Subwoolfer var direktekvalifisert til MGP-finalen lørdag 19. februar 2022 med sin egen låt «Give That Wolf a Banana» (Gi den ulven en banan). De skulle ha fremført låten sin under delfinale 3 lørdag 29. januar, men måtte utsette fremføringen til delfinale 4 på grunn av koronasmitte. I ukene etter delfinalen gikk låten til topps på veddemålslistene og var blant favorittene til å vinne den norske finalen. I begynnelsen av februar var duoen den soleklare vinnerfavoritten hos samtlige veddemålsbyråer, og på finaledagen var vinnersjansen var anslått til 55 prosent, mens andreplassen Elsie Bay hadde en vinnersjanse på 16 prosent. 

Lørdag 19. februar 2022 vant duoen finalen etter å ha slått NorthKid, og de representerte dermed Norge i Eurovision Song Contest 2022 i Torino. Der endte de på en tiendeplass i finalen.

Diskografi

Singler

Priser og nominasjoner

Referanser

Eksterne lenker 
 
 

Norske popgrupper
Deltakere i Eurovision Song Contest 2022
Deltakere i Melodi Grand Prix 2022
Vinnere av Melodi Grand Prix
Halva Priset

Halva Priset er et norsk partyband startet av Petter Bjørklund Kristiansen, bedre kjent under artistnavnet Katastrofe. Bandets øvrige medlemmer er Emil Haglund, Hans Marius Indahl, Lars Støvland og Andreas Nordange. 

Bandet fikk sitt store gjennombrudd i 2021 med låten «Den Fineste Chevy'n», med Maria Mena som gjestevokalist. På Spotify ble låten årets største norske sommerhit i 2021, den endte på førsteplass på VG-lista og ble i februar 2022 nominert til Spellemannprisen 2021 i kategorien årets låt.

Referanser 

Norske musikkgrupper
Hagen skole (Elverum)

Hagen skole var en barneskole og grendeskole på Hagaroa i Elverum kommune i Innlandet fra 1890 til 1990-tallet. Skolekretsen omfatta bygda Hagaroa på vestsida av Glåma og seinere også Bjølset, etter at Bjølset skole blei nedlagt i 1967. I 1988 var det 32 elever ved skolen.

Skola blei lagt ned på 1990-tallet da skolekretsen blei slått sammen med Lillemoen skole i Heradsbygda på andre sida av Glåma. Hagen skole var for det meste tredelt opp gjennom årene. I dag holder Hagen barnehage til i de gamle skolelokalene på Hagaroa.

Referanser 

Skoler i Elverum
Barneskoler i Innlandet
Tidligere utdanningsinstitusjoner i Innlandet
Bjølset skole

Bjølset skole var en barneskole og grendeskole på Bjølset i Elverum kommune i Innlandet fra 1870 til 1967. Skolekretsen omfatta områdene på vestsida av Glåma, mellom Vålergrensa og Norderåa. Skolen blei nedlagt i 1967, fordi skolekretsen da blei slått sammen med Hagen skole på Hagaroa.

Referanser 

Skoler i Elverum
Barneskoler i Innlandet
Tidligere utdanningsinstitusjoner i Innlandet
Soroush Sehhat

Soroush Sehhat (persisk: سروش صحت , født 29. november 1965 i Isfahan) er en iransk skuespiller, regissør og manusforfatter. Hans mest kjente verk er Char Khooneh, Dance with Me, Bachelors, Pejman og Doctors' Building.

Referanser

Eksterne lenker 
 
 

Iranske regissører
Iranske skuespillere
Selina Freitag

Selina Freitag (født 19. mai 2001 i Erlabrunn) er en tysk skihopper, som deltok i skihopping under Vinter-OL 2022, der hun kom på 22.-plass i normalbakkerennet. Hun har sølv i laghopp fra Junior-VM på ski 2019 i Lahti.

Hennes bror, Richard Freitag, er også skihopper.

Idrettskarriere

Sesongene 2014/15 og 2015/16 
Freitag deltok i Alpen cup i skihopping 2014/15, og med en niendeplass som beste plassering i et enkeltrenn endte hun på 19.-plass sammenlagt med 144 poeng. Neste sesong fikk hun en åttende- og en niendeplass i Alpen cup, og kom på 21.-plass totalt i Alpen cup i skihopping 2015/16 med 155 poeng.

Sesongene 2016/17 og 2017/18 
Sesongen 2016/17 fikk hun flere pallplasseringer i Alpen cup, og hun vant også ett av rennene, og hun vant Alpen cup i skihopping 2016/17 sammenlagt, med 883 poeng, foran Jerneja Brecl og Katra Komar, begge fra Slovenia. Den 3. september 2016 vant hun sitt første FIS-renn, i Einsiedeln. Den 18. august 2017 debuterte hun i Kontinentalcupen i skihopping, som er nivået over Alpen cup, med en 21.-plass. Hun kom på 24.-plass sammenlagt i Kontinentalcupen i skihopping 2017/18. Hun deltok i Junior-VM på ski 2018, og kom der på 19.-plass i normalbakken, og Tyskland kom på fjerdeplass i lagkonkurransen. I Alpen cup i skihopping 2017/18 deltok hun i bare fire av rennene, og endte på 24.-plass totalt.

Sesongen 2018/19 
Freitag kom på 17.-plass i Alpen cup i skihopping 2018/19 med 188 poeng. Hun vant et kontinentalcuprenn på Notodden i desember 2018, og kom på 12.-plass sammenlagt i Kontinentalcupen i skihopping 2018/19. Hun debuterte i verdenscupen den 16. februar 2019, med en 28.-plass i Oberstdorf, og hun kom på 54.-plass totalt i Verdenscupen i skihopping 2018/19, med 3 poeng. 

Under Junior-VM på ski 2019 fikk hun to medaljer i laghopp; Tysklands jentelag fikk sølv i lagkonkurransen, og mikslaget fikk bronse i lagkonkurransen for mikslag.

Sesongen 2019/20 
Hun deltok i mange av rennene i Verdenscupen i skihopping 2019/20, og endte på 26.-plass totalt med 104 poeng. I Kontinentalcupen i skihopping 2019/20 deltok hun kun i ett renn, der hun kom på sjuendeplass. I mars deltok hun i Junior-VM på ski 2020, og kom der på sjetteplass i normalbakkerennet. I lagkonkurransen for jenter kom Tyskland på tredjeplass, og i lagkonkurransen for mikslag kom de på fjerdeplass.

Sesongen 2020/21 
Freitag deltok i Junior-VM på ski 2020, og kom denne gangen på 27.-plass i normalbakkerennet. Hun deltok også i lagkonkurransen for jenter, der Tyskland kom på femteplass. Hennes beste enkeltplassering i Verdenscupen i skihopping 2020/21 ble en 13.-plass, og med 43 verdenscuppoeng totalt kom hun på 37.-plass i sammendraget.

Sesongen 2021/22 
Hun deltok i det tyske mesterskapet i skihopping 2021 i oktober, og fikk der bronse både individuelt og i lagkonkurransen.

Under Vinter-OL 2022 kom hun på 22.-plass i normalbakkerennet.

Resultatoversikt

Verdenscupen

Kontinentalcupen

Referanser

Eksterne lenker 
 
  Profil hos Vinter-OL 2022 

Tyske skihoppere
Skihoppere under Vinter-OL 2022
Deltakere for Tyskland under Vinter-OL 2022
Sundsvoll skole

Sundsvoll skole var en barneskole i Strandbygda i Elverum kommune i Innlandet fra 1867 til 1990-tallet. Skolekretsen omfatta områdene langs østsiden av Glåma, nord for tettstedet Elverum. Skolen blei nedlagt på 1990-tallet og elevene blei da flytta til Søbakken skole. Sundsvoll var det første faste skolestedet i Strandbygda. Seinere kom også Svanåsen skole i den nordlige delen av Strandbygda.

Referanser 

Skoler i Elverum
Tidligere utdanningsinstitusjoner i Innlandet
Barneskoler i Innlandet
Blanco (sanger)

Riccardo Fabbriconi (født 10. februar 2003 i Brescia i Italia), kjent under artistnavnet Blanco, er en italiensk sanger, rapper og låtskriver. Han debuterte med studioalbumet Blu celeste i september 2021, som gikk til topps på den italienske albumlisten. Flere av låtene hans har også toppet den italienske singellisten; den mest populære, «Mi fai impazzire», toppet listen i åtte uker og solgte til seks ganger platinastatus. Han vant Sanremo-festivalen 2022 sammen med Mahmood og sangen «Brividi», og representerte Italia i Eurovision Song Contest 2022.

Bakgrunn 
Fabbriconi vokste opp i Calvagese della Riviera i Lombardia, men tilbrakte mesteparten av barndommen mellom fødebyen Brescia og Desenzano del Garda, der han gikk på skole. Som barn hørte han på italienske popartister som Lucio Battisti, Lucio Dalla og Pino Daniele. I ungdomsårene gikk han etter hvert i retning av hiphopen.

I juni 2020 ga han ut EP-en Quarantine Paranoid på SoundCloud. Der ble han oppdaget av Universal Music som tilbød ham en platekontrakt. Han ga ut debutsingelen «Belladonna (Adieu)», og i juli 2020 kom oppfølgersingelen «Notti in bianco» som nådde en andreplass på den italienske singellisten. Siden fulgte en rekke nye singler, og han toppet den italienske singellisten med «La canzone nostra» sammen med produsenten Mace og rapperen Salmo. Siden toppet listen på nytt med «Mi fai impazzire» (sammen med rapperen Sfera Ebbasta), «Blu celeste» og senest med «Brividi» sammen med Mahmood.

10. september 2021 slapp han debutalbumet Blu celeste, som besto av ni ikke-utgitte spor produsert av Michelangelo, samt de tidligere utgitte singlene «Notti in bianco», «Ladro di fiori» og «Paraocchi». Albumet gikk rett til topps på den italienske albumlisten, og ble sertifisert til gull av FIMI etter en uke, og siden platinastatus uken etter.

Han vant Sanremo-festivalen 2022, Italias største musikkonkurranse. Det deltok han med kjærlighetsballaden «Brividi» (norsk oversettelse: frysninger) sammen med Mahmood, som også vant konkurransen i 2019. Sangen vekket oppsikt siden den var den første i konkurransens historie til å ta opp homofil kjærlighet. Sangen ble strømmet 3,3 millioner ganger det første døgnet etter utgivelsen – og satte strømmerekord for Spotify i Italia. Låten gikk rett til topps på den italienske singellisten etter bare tre dager. Som vinner av Sanremo-festivalen representerte han og Mahmood Italia i Eurovision Song Contest 2022 på hjemmebane i Torino. Der endte de på sjetteplass.

Diskografi

Studioalbum

Singler 
Singler der Blanco er hovedartist:

Referanser

Eksterne lenker 
 
 
 
 

 
 
 

 
 

Italienske sangere
Vinnere av Sanremo-festivalen
Deltakere i Eurovision Song Contest 2022
Italienske deltakere i Eurovision Song Contest
Svanåsen skole

Svanåsen skole var en barneskole og grendeskole på Strandbygda i Elverum kommune i Innlandet fra 1880 til 1967. Skolekretsen blei slått sammen med Sundsvoll skole på midten av 1960-tallet. Før sammenslåinga med Sundsvoll bestod skolekretsen av områdene i den nordlige delen av Strandbygda. 

Opprinnelig var det skole på Lillesvanåsen fra 1867 til 1880, da den nye skolen på Svanåsen stod ferdig.

Referanser 

Skoler i Elverum
Tidligere utdanningsinstitusjoner i Innlandet
Barneskoler i Innlandet
Orlando Antonini

Orlando Antonini (født 15. oktober 1944 i Villa Sant'Angelo i L'Aquila-provinsen i Italia) er en katolsk titulærerkebiskop og diplomat for Pavestolen.

Liv og virke

Prest
Orlando Antonini mottok prestevielsens sakrament den 29. juni 1968 fra erkebiskopen av L'Aquila, Costantino Stella, og ble inkardinert i erkebispedømmet L'Aquila. Hans utdannelse ble avsluttet med  doktorgrad i kanonisk rett.

Den 25. mars 1980 gikk Orlando Antonini inn i Den hellige stols diplomatiske tjeneste. Han virket i de apostoliske nuntiaturer i Bangladesh, Madagaskar, Syria, Chile, Nederland og Frankrike samt i Vatikanets utenrikssekretariat.

Titulærerkebiskop, pavelig nuntius
Den 24. juli 1999 utnevnte pave Johannes Paul II ham til titulærerkebiskop av Formiae og utnevnte ham til apostolisk nuntius i Zambia og Malawi. Hans bispevielse ble foretatt den 11. september 1999 kardinal Angelo Sodano; medkonsekratorer var erkebiskopen av L'Aquila, Giuseppe Molinari, og kurieerkebiskopen Charles Asa Schleck, CSC. 

Pave Benedikt XVI utnevnte ham til apostolisk nuntius til Paraguay den 16. november 2005, og den 8. august 2009 apostolisk nuntius til Serbia.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Biskop Eugène-Charles-Joseph de Mazenod (1782-1861) *1832
 Kardinal Joseph Hippolyte Guibert (1802-1886) *1842
 Kardinal François-Marie-Benjamin Richard de la Vergne (1819-1908) *1872
 Kardinal Pietro Gasparri (1852-1934) *1898
 Kardinal Clemente Micara (1879-1965) *1920
 Kardinal Antonio Samorè (1905-1983) *1950
 Kardinal Angelo Sodano (1927- ) *1978
 Erkebiskop Orlando Antonini (1944- ) *1999

Referanser

Italienske katolske biskoper
Pavelige nuntier
Ambassadører til Zambia
Ambassadører til Malawi
Ambassadører til Paraguay
Ambassadører til Serbia
Linjen Rebiba
Personer fra provinsen L'Aquila
Michael Ben David

Michael Ben David (hebraisk: מיכאל בן דוד, født 26. juli 1996 i Ashkelon i Israel) er en israelsk sanger. Han ble kjent i hjemlandet da han vinteren 2022 vant den fjerde sesongen av X Factor Israel. Han representerte Israel i Eurovision Song Contest 2022 i Torino i Italia med sangen «I.M».

Bakgrunn 
Han ble født i Ashkelon i Israel som nest eldste i en søskenflokk på seks. Moren er russisk-ukrainsk, mens faren er georgisk. Han vokste opp i Petah Tiqwa, øst for Tel Aviv. Allerede på barne- og ungdomsskolen fikk Ben David oppmerksomhet for sangtalentet sitt samt sin lyse stemme, som han ofte ble mobbet for av klassekameratene. Som 16-åring kom Ben David ut som homofil, noe hans religiøse mor brukte lang tid på å akseptere.

Han avtjente førstegangstjenesten sin i en hemmelig enhet i det israelske forsvarsdepartementet. Etter militærtjenesten studerte han skuespill ved dramaskolen Beit Zvi i Ramat Gan. 

Høsten 2021 ble han kjent for et større publikum da han deltok i sesong 4 av X Factor Israel, den israelske versjonen av X Factor. Han vant til slutt finalen lørdag 5. februar 2022 og sikret seg samtidig muligheten til å representere Israel i Eurovision Song Contest 2022 i Torino. Han deltok med låten «I.M», skrevet Lidor Saadia, Chen Aharoni og Assi Tal. Låten ble nummer 13 av 18 i semfinalen, og kvalifiserte seg ikke til finalen.

Referanser

Eksterne lenker 
 
 
 

 

Israelske sangere
Deltakere i Eurovision Song Contest 2022
Brividi

«Brividi» (norsk oversettelse: frysninger) er en italiensk popballade fra 2022. Sangen fremføres av sangerne Mahmood og Blanco, og de har skrevet den sammen med musikkprodusenten Michele Zocca, kjent under kunstnernavnet «Michelangelo». Sangen vant Sanremo-festivalen 2022 og var Italias bidrag i Eurovision Song Contest 2022 på hjemmebane i Torino.

Om sangen 
Sangen ble utgitt av Island og Universal 2. februar 2022, i forbindelse med sangens deltakelse i Sanremo-festivalen, Italias største musikkonkurranse. Sangen er skrevet av sangerne Mahmood og Blanco sammen med musikkprodusenten Michelangelo. Sangen vekket oppsikt siden den var den første i festivalens historie til å ta opp homofil kjærlighet. 

Sangen ble strømmet 3,3 millioner ganger det første døgnet etter utgivelsen – og satte strømmerekord for Spotify i Italia. Låten gikk også rett til topps på den italienske singellisten etter bare tre dager. Lørdag 5. februar vant sangen Sanremo-festivalen og ble med det Italias bidrag i Eurovision Song Contest 2022 på hjemmebane i Torino. Sangen har italiensk tekst. I finalen av Eurovision Song Contest endte «Brividi» på sjetteplass, det beste resultatet for en vertsnasjon siden 2016.

Musikkvideo 
Musikkvideoen til «Brividi» er regissert av Attilio Cusani og ble spilt inn i Amsterdam. Videoen ble utgitt 2. februar 2022 via Mahmoods YouTube-kanal.

Opphavspersoner 
Hentet fra Tidal:

 Michele Zocca («Michelangelo») – produsent, komponist
 Mahmood – utøver, komponist, tekstforfatter, vokal
 Blanco – utøver, komponist tekstforfatter, vokal

Listeplasseringer

Referanser 

 
 
 
 
 

Italienske sanger
Sanger fra 2022
Bidrag til Eurovision Song Contest 2022